CELEX: C2007/283/17
Language: da
Date: 2007-11-24 00:00:00
Title: Sag C-389/07: Anmodning om præjudiciel afgørelse indgivet af VAT and Duties Tribunal, Manchester (Det Forenede Kongerige) den 10. august 2007 — Azlan Group plc mod Her Majesty's Commissioners of Revenue and Customs

24.11.2007   
            
            
               DA
            
            
               Den Europæiske Unions Tidende
            
            
               C 283/10
            
         Anmodning om præjudiciel afgørelse indgivet af VAT and Duties Tribunal, Manchester (Det Forenede Kongerige) den 10. august 2007 — Azlan Group plc mod Her Majesty's Commissioners of Revenue and Customs
   (Sag C-389/07)
   (2007/C 283/17)
   Processprog: engelsk
   Den forelæggende ret
   VAT and Duties Tribunal, Manchester
   Parter i hovedsagen
   
      Sagsøger: Azlan Group plc
   
      Sagsøgt: Her Majesty's Commissioners of Revenue and Customs
   Præjudicielle spørgsmål
   
               1)
            
            
               Skal den kombinerede nomenklatur (Rådets forordning (EØF) nr. 2658/87 (1), som ændret ved Kommissionens forordning (EF) nr. 1734/96) fortolkes således, at de repræsentative vareprøver, som er genstand for tvisten mellem parterne, skal tariferes som »automatiske databehandlingsmaskiner og enheder dertil« i pos. 8471 (eller i de relevante underpositioner i kapitel 84, dvs. pos. 8473)?
            
         
               2)
            
            
               Hvis spørgsmål 1 besvares benægtende, for så vidt angår en eller flere af de repræsentative vareprøver, som er genstand for tvisten mellem parterne, skal den kombinerede nomenklatur da fortolkes således, at sådanne varer skal tariferes som »elektriske apparater til trådtelefoni og trådtelegrafi, herunder apparater til trådtelefoni med trådløst telefonrør, og apparater til bærefrekvenstrådsystemer eller digitalnetsystemer; videofoner« i pos. 8517 (eller i den relevante underposition, dvs. pos. 8517 eller 8548, i henhold til bestemmelse 2, litra b) eller litra c) i afsnit XVI)?
            
         
               3)
            
            
               Skal de repræsentative vareprøver, som er genstand for tvisten mellem parterne, som er i stand til at forbinde LANs, altid tariferes i kapitel 84 eller udfører sådanne varer en selvstændig funktion bortset fra databehandling i henhold til bestemmelse 5 E til kapitel 84?
            
         
               4)
            
            
               I lyset af besvarelsen af de ovenfor stillede spørgsmål, hvad gælder der med hensyn til chassis-varer?
            
         
      (1)  Rådets forordning (EØF) nr. 2658/87 af 23.7.1987 om told- og statistiknomenklaturen og den fælles toldtarif (EFT L 256, s. 1).